“หุ้นเอเชีย” เปิดลบ! จับตาข้อมูลเงินเฟ้อจีน-สหรัฐ
“หุ้นเอเชีย” เปิดลบ! นักลงทุนจับตาข้อมูลเงินเฟ้อจีน-สหรัฐ เพื่อดูทิศทางนโยบายการเงิน
“หุ้นเอเชีย” เปิดลบ! นักลงทุนจับตาข้อมูลเงินเฟ้อจีน-สหรัฐ เพื่อดูทิศทางนโยบายการเงิน
10 ส.ค. 2565

ผู้สื่อข่าวรายงานว่า ตลาดหุ้นเอเชียเปิดลดลงในวันนี้ โดยปรับตัวลงตามตลาดหุ้นสหรัฐที่ปิดลบเล็กน้อยเมื่อคืนวานนี้ ขณะที่นักลงทุนรอคอยข้อมูลเงินเฟ้อจากจีนและสหรัฐ เพื่อจับทิศทางนโยบายการเงินของธนาคารกลางจีน (PBOC) และธนาคารกลางสหรัฐ (เฟด)
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 27,955.11 จุด ลดลง 44.85 จุด หรือ -0.16%, ดัชนี HSI ตลาดหุ้นฮ่องกงเปิดวันนี้ที่ 19,956.51 จุด ลดลง 46.93 จุด หรือ -0.23% และดัชนี SSE Composite ตลาดหุ้นจีนเปิดวันนี้ที่ 3,242.36 จุด ลดลง 5.07 จุด หรือ -0.16%
ด้านสำนักงานสถิติแห่งชาติจีน (NBS) เปิดเผยในวันนี้ว่า ดัชนีราคาผู้บริโภค (CPI) เดือนก.ค.ของจีนปรับตัวขึ้น 2.7% เมื่อเทียบเป็นรายปี จาก 2.5% ในเดือนมิ.ย. ขณะที่ผลสำรวจของสำนักข่าวรอยเตอร์คาดการณ์ว่า ตัวเลขเงินเฟ้อดังกล่าวของจีนจะปรับตัวขึ้น 2.9%
ขณะที่ ดัชนีราคาผู้ผลิต (PPI) เดือนก.ค.ของจีนปรับตัวขึ้น 4.2% เมื่อเทียบกับปีก่อนหน้า ซึ่งลดลงจากการปรับขึ้น 6.2% ในเดือนมิ.ย. ขณะที่ผลสำรวจรอยเตอร์คาดการณ์ว่า ดัชนี PPI เดือนก.ค.จะปรับขึ้น 4.8% ในเดือนก.ค.
ส่วนสหรัฐมีกำหนดรายงานข้อมูลเงินเฟ้อในวันนี้ โดยนักเศรษฐศาสตร์คาดการณ์ว่า ดัชนี CPI เดือนก.ค.ของสหรัฐจะปรับสู่ระดับ 8.7% เทียบกับ 9.1% ในเดือนมิ.ย.